Nelly Drell

Nelly Drell (19. lokakuuta 1979 Tallinna) on virolainen taidemaalari.

Elämänvaiheita 
Drell kiinnostui taiteesta jo koululaisena. Hän kävi ylimääräisillä taidetunneilla Kullon taidekeskuksessa ja Kevade-kadun taidekoulussa. Hän pääsi vuonna 1998 opiskelemaan Viron taideakatemiaan. Opintojaan Drell jatkoi Yhdysvalloissa Miamin yliopistossa vuosina 2000–2001 ja vuosina 2001–2003 New Yorkin taideakatemiassa, jossa teki maisterintutkintonsa.

Taiteessaan Drell sekoittaa eri tyylilajeja siirtyen hyperrealismista klassisuuteen. Hän maalaa urheilutapahtumia, maisemia ja historiallisia tapahtumia. Keskiössä on kuitenkin ihminen. Vuodesta 2005 Drell on ollut Viron taidemaalariliiton jäsen. Hänellä on ollut vuoden 1995 jälkeen sekä ryhmä- että yksityisnäyttelyitä Virossa ja Yhdysvalloissa.

Viitteitä

Aiheesta muualla 
 
 

Virolaiset taidemaalarit
Vuonna 1979 syntyneet
Elävät henkilöt